Etter et historisk godt valg for Sverigedemokraterna(SD) går nå den svenske statskanalen ut og tar avstand fra hele valget.

Ifølge SVT har det svenske folket stemt i strid med kanalens egne retningslinjer. Budskapet ble meldt under nyhetsdekningen av valget på SVT mandag morgen. Programlederen gjorde det klart at altfor mange hadde stemt på SD, og la til:

«Dette strider mot prinsippet om alle menneskers likeverd og på den bakgrunn vil Aktuelt understreke at redaksjonen tar fullstendig avstand fra dette valget.»

Vurdere å gå inn i regjering

For å demme opp for SD vurderer nå SVT å gå inn i regjering med Socialdemokraterna.

Eksperter i Norge er ikke overrasket av SVTs oppførsel.

– De er så politisk korrekte i Sverige at det er komisk. De har jo fullstendig berøringsangst for innvandringskritiske bevegelser, humrer kommentator Kjetil Rolness.

Ramaskrik

– Jeg er sikker på at det hadde blitt ramaskrik i Sverige bare en innvandringskritiker utløste en bombe i regjeringskvartalet. Da hadde de sikkert tatt et oppgjør med de mørke kreftene og sperret dem ut av politikken for godt, rister han på hodet.